Osnovna škola “Kozala”

Ante Kovačića 21, Rijeka

KLASA: 600-06/22-01/15

URBROJ: 2170-55-01-22-01

**Zapisnik sjednice Učiteljskog vijeća održanog 20. prosinca 2022. godine s početkom u 18:00 sati**

Dnevni red:

1. Usvajanje zapisnika Učiteljskog vijeća održanog 26.listopada 2022. godine

2. Promijene u kadrovskoj strukturi

3. Aktivnosti do kraja polugodišta

4. Informacije za drugo polugodište

5. Pedagoške mjere

6. Razno

Ad 1) U ovoj točki dnevnog reda ravnatelj škole Mladen Župan, prof. zatražio je usvajanje zapisnika Učiteljskog vijeća održanog 26. Listopada 2022. godine. Primjedbi na zapisnik nije bilo, osim upita kolegice Nerine Banović, prof., gdje se zapisnici mogu pročitati. Odgovor je bio da su zapisnici postavljeni na web stranici škole te da se ubuduće dodatno mogu postavljati u mapu na aplikaciju Teams.

Zaključak: usvaja se zapisnik Učiteljskog vijeća održanog 26. listopada 2022. godine.

Ad .2)

 Provedeni su natječaji za radna mjesta stručni suradnik/ica psiholog/inja na određeno puno radno vrijeme te učitelj/ica fizike na neodređeno 10 sati tjedno radno vrijeme. Nakon sjednice Školskog odbora dana 13. prosinca 2022., a na prijedlog ravnatelja škole, suglasnost za zapošljavanje dobili su: za radno mjesto učitelj fizike Igor Lisac, prof., te za radno mjesto stručna suradnica, psihologinja Patrizia Mohović, prof.

Nadalje, ravnatelj škole najavio je kako kolegica Gabriela Vranić, prof., od početka drugog polugodišta odlazi na porodiljni dopust te će njezina zamjena biti Kristina Zubac prof., koja će voditi nastavu Rimokatoličkog vjeronauka i biti razrednik 8. a odjela. Ravnatelj škole istakao je kako je učenicima 8.a razrednog odjela ovo treća promjena razrednika te uputio zamolbu članovima Razrednog vijeća za podršku novopridošloj kolegici.

Zaključak: prihvaća se uputa ravnatelja za podršku razredništva.

Ad .3)

Do kraja polugodišta planirane su i analizirane provedbe aktivnosti: božićna priredba i božićni sajam, odgojno-obrazovni rad na zadnji nastavni radni dan u prvom polugodištu sa svečanom sjednicom Učiteljskog vijeća te obaveze učitelja tijekom prvog dijela zimskog odmora za učenike.

Ravnatelj škole referirao se na organizaciju božićne priredbe i božićnog sajma te iskazao pohvale. Pohvalu za uređenje škole uputila je kolegica Sonja Konjuh, učiteljica razredne nastave.

 Ravnatelj škole predložio je da zadnji nastavni radni dan u prvom polugodištu traje tri školska sata te da u 11:00 sati bude svečana sjednica Učiteljskog vijeća. Članovi su pozvani za samoorganizaciju prehrane. Tijekom sjednice Učiteljskog vijeća bit će završena kolektivna igra Tajni prijatelj.

Kolega Zdeslav Brnabić, prof., postavio je upit hoće li se ostali nastavni satovi, primjerice 5. i 6. školski sat upisivati u Dnevnik rada. Odgovor je bio da se ne upisuje ono što se nije odradilo. Ista problematika javlja kod realizacije izvanučioničke nastave. O teme će se raspravljati na idućim sjednicama te donijeti zajednički dogovor.

 Tijekom prvog dijela zimskog odmora za učenike učitelji imaju obavezu sudjelovati na stručnim usavršavanjima. Uprava škole, tijekom učeničkog odmora, ima uobičajeno redovito radno vrijeme.

Ako se pokaže potreba za održavanje sjednice, sjednica će biti online. Stoga je ravnatelj istakao kako ostaje obaveza praćenja objava na aplikaciji Teams.

Zaključak: prihvaća se prijedlog ravnatelja da zadnji nastavni radni danu prvom polugodištu traje tri školska sata.

Ad 4.)

U ovoj točci dnevnog reda najavljene su promjene vezane uz organizaciju prehrane u školama, provedba vanjskog vrednovanja te natjecanja.

 Ravnatelj škole izvijestio je članove Učiteljskog vijeća, a kako su vjerojatno upoznati putem medija, da će od 9. siječnja 2023. godine biti besplatne marende za sve učenike osnovne škole - deset kuna odnosno 1,33 eura po učeniku. Službeni dokument još nije pristigao na školu. Ravnatelj je istakao ako se realizira planirano sufinanciranje prehrane učenika osnovne škole, onda nema potrebe da učenici za vrijeme odmora napuštaju prostore škole. O navedenom će se raspravljati na Vijeću roditelja i Školskom odboru.

Kolegica Nives Vuherer, učiteljica razredne nastave postavila je pitanje vezano uz prijavljivanje broja učenika koji ne žele primati marendu. Odgovor je bio da će se voditi evidencija o broju korisnika sufinancirane prehrane, isto tako važno je da pri odlasku na izvanučioničku nastavu učitelji prijavljuju izuzeće školskoj kuharici Zlati Reš. Informacije će biti detaljnije kada pristigne službeni dokument.

 Nacionalni centar za vanjsko vrednovanje obrazovanja provest će od 13. ožujka do 31. ožujka školske 2022./2023. godine nacionalne ispite za učenike osmoga razreda u svim osnovnim školama.

Učenici će pisati nacionalne ispite iz Hrvatskoga jezika, Matematike, prvoga stranog jezika, Povijesti, Geografije, Biologije, Kemije i Fizike prema prikazanome Kalendaru i vremeniku provedbe. Dani u kojima se provode nacionalni ispiti su redoviti nastavni dani.

 Agencija za odgoj i obrazovanje objavljuje Vremenik za provedbu natjecanja i smotri učenika/ca osnovnih i srednjih škola u Republici Hrvatskoj u školskoj godini 2022./2023. za koji je Ministarstvo znanosti i obrazovanja dalo suglasnost za provedbu. Provedbu natjecanja i smotri organizira i koordinira Agencija za odgoj i obrazovanje u suradnji s Ministarstvom znanosti i obrazovanja i strukovnim društvima i udrugama te će se postupiti prema uputi i obavijesti Agencije za odgoj i obrazovanje. Sve informacije o navedenom bit će postavljene u objavi na aplikaciji Teams. Prošle godine školski administrator bio je kolega Andrea Saršon, prof., te isto zaduženje ima u školskoj godini 2022./2023.

 Osnovna škola „Kozala“ Rijeka domaćin je i provoditelj za Županijsko natjecanje iz geografije učenika osnovnih i srednjih škola Primorsko-goranske županije. Prema vremeniku objavljenom na stranicama Agencije za odgoj i obrazovanje natjecanja će se održati 18. siječnja 2023. (školska razina), 7. ožujka 2023. (županijska razina) te 24. - 26. travnja 2023. (državna razina).

 Psihologinja Patrizia Mohović, prof.  izvijestila je članove Učiteljskog vijeća o provođenju preventivnih programa,

* MAH 1 za učenike 4. razreda ( datum: 10. siječanj 2023., termin: 10:45, 11:35)
* PIA 1 za učenike 5. razreda ( datum: 12. siječanj 2023., termin: 10:45, 11:35)
* PIA 2 za učenike 6. razreda ( datum: 17. siječanj 2023., termin: 10:45, 11:35)

Ad 5.)

U ovoj točci dnevnog reda psihologinja Patrizia Mohović, prof.  izvjestila je članove Učiteljskog vijeća o povratku učenice L.R. u 7. A razredni odjel. Kolega Zdeslav Brnabić, prof.,zamolio je članove razrednog vijeća za praćenje razredne situacije, podršku učenici i učenicima razrednog odjela te da ga se o svakoj situaciji usmeno informira. Psihologinja Patrizia Mohović, prof., zamolila je da se vidi situacija s udžbenicima kako bi tajnica škole Ana Balas Šeremet, mag.iur., učenici mogla naručiti potrebite udžbenike.

Nadalje psihologinja Patrizia Mohović, prof., uputila je sve prisutne na detaljnije vođenje evidencije o učenicima u bilješkama eDnevnika. Naglasila je da su detaljno vođenje bilješke dobar temelj za izdavanje pedagoških mjera.

 Za učenike s poteškoćama u razvoju pristigla su nova Rješenja i Rješenja o promijeni oblika školovanja. Sve informacije detaljno je iznijela psihologinja škole te naglasila kako je sve postavila u mapu Učenici s poteškoćama u aplikaciji Teams.

Ravnatelj škole Mladen Župan, prof., izvijestio je članove Učiteljskog vijeća da je jedan roditelj zatražio preseljenje iz OŠ - SE "San Nicolo" Rijeka u našu školu. Dijete je učenik prvog razreda te ima izrazito velike razvojne poteškoće. Po mišljenju Stručne službe škole i osobnom mišljenju ravnatelja zaključeno je da nemamo pogodnu sredinu za dijete. Osim navedenog učenik ne pripada upisnom području Osnovne škole „Kozala“, Rijeka.

Ravnatelj škole Mladen Župan, prof.,i profesor kemije Dušan Reš, prof., prisustvovali su savjetodavnom sastanku s višom savjetnica za kemiju Mia Ožić, mag. ing. Cheming iz Agencije za odgoj i obrazovanje, podružnica Split vezano uz zahtjev roditelja učenika 8. b odjela P.K.L. za akceleraciju iz nastavnog predmeta Kemija. Ravnatelj škole Mladen Župan prof., predlaže da kriteriji prolaznosti budu isti kao kriteriji za sve učenike koje je propisalo Ministarstvo znanosti i obrazovanja uz naglasak da se učeniku omogući završetak u kraće vrijeme od predviđenog (propisanog).

Nadalje, ravnatelj škole izvijestio je članove Učiteljskog vijeća o provedenom redovnom nadzoru Prosvjetne inspekcije. Ravnatelj je potpisao zapisnik te se čekaju Rješenja.

Zaključak: Učiteljsko vijeće suglasno je s upisom učenice L.R. u 7. A razredni odjel.

Učiteljsko vijeće nije suglasno za prijelazak učenika iz drugog upisnog područja u prvi razred naše škole te podržava mišljenje Stručne službe.

Učiteljsko vijeće suglasno je zahtjevu roditelja učenika 8. b odjela P.K.L. za akceleraciju iz nastavnog predmeta Kemija.

Ad 6)

 U ovoj točci dnevnog reda dogovorena su sljedeća postupanja i aktivnosti:

* tableti predviđeni za korištenje učenika 5. razreda bit će u školi. Koristit će se prema potrebi nastave.
* razrednici trebaju održati Razredna vijeća
* tablica za Plan nabave bit će postavljena u Teamse te u nju učitelji mogu unijeti potraživanja

Sjednica Učiteljskog vijeća završila je u 18:45 sati.

 Zapisničar: Blaženka Bajić